На основу тачке 5., а у вези са тачкама 1., 2. и 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023) Привремени орган општине Владичин Хан, на седници одржаној дана 31.10.2023. године, донео је

**Р Е Ш Е Њ Е**

**О ПРЕСТАНКУ ФУНКЦИЈЕ СЕКРЕТАРА**

**СКУПШТИНЕ ОПШТИНЕ ВЛАДИЧИН ХАН**

**I**

Катарини Радовановић, дипломираном правнику из Владичиног Хана, престаје функција секретара Скупштине општине Владичин Хан, дана 30.10.2023. године, због распуштања Скупштине општине Владичин Хан.

**II**

Ово Решење објавити у „Службеном гласнику града Врања“.

**О б р а з л о ж е њ е**

Правни основ за доношење решења садржан је у одредбама тачке 5., а у вези са тачкама са тачкама 1., 2. и 3.Одлуке о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023).

Одлуком о распуштању Скупштине општине Владичин Хан и образовању Привременог органа општине Владичин Хан („Службени гласник РС“ број 94/2023), коју је донела Влада Републике Србије, распуштена је Скупштина општине Владичин Хан и образован Привремени орган.

Тачком 3. поменуте Одлуке, прописано је да Привремени орган обавља текуће и неодложне послове из надлежности Скупштине општине Владичин Хан и извршних органа општине утврђене законом и Статутом општине, до конституисања Скупштине и избора извршних органа општине након одржаних избора, у складу са законом.

Катарина Радовановић, постављена је за секретара Скупштине општине Владичин Хан Решењем Скупштине општине Владичин Хан, број 06-57/5/2020-I од 23.08.2020. године.

На основу напред наведеног доношењем наведене Одлуке, дошло је до распуштања Скупштине општине Владичин Хан, па самим тим је престала и функција секретара Скупштине.

Из наведених разлога одлучено је као у диспозитиву овог Решења.

**Упутство о правном средству:** Против овог решења може се покренути управни спор пред Управним судом у Београду, у року од 30 дана од дана достављања решења.Тужба се предаје суду непосредно или преко поште.

**ПРИВРЕМЕНИ ОРГАН ОПШТИНЕ ВЛАДИЧИН ХАН**

**Број: 06-126/5/23-I**

Дана: 31.10.2023. године

**Председник Привременог органа,**

**Горан Младеновић**